Dementia yw'r enw cyffredinol am ystod o gyflyrau niwrolegol. I'r rhai sy'n derbyn diagnosis o fath o ddementia, gall fod yn brofiad dychrynllyd a gwanychol iawn. Gall hefyd gael effeithiau sy'n newid bywyd y teulu. Defnyddir yr ymadrodd "byw gyda dementia" yn aml gan yr unigolyn gyda'r cyflwr a'r rhai sy'n aelodau o'r teulu sydd wedi'u heffeithio.
Sut i siarad gyda rhiant am ddementia
Gall fod yn anodd yn aml i gael sgyrsiau am ddementia, yn arbennig ynghylch diagnosis cynnar, ac mae'r canllaw isod yn mynd i'r afael â rhai o'r amseroedd heriol hynny.
Age UK caring for someone with dementia – Mae'r canllaw y gellir ei lawrlwytho yn berthnasol i bobl yng Nghymru a Lloegr a bydd yn nodi os nad yw'r wybodaeth yn berthnasol, cliciwch yma i'w weld. Copi i'w lawrlwytho isod.
Trin dementia
Mae dementia yn cael ei achosi gan glefydau cynyddol, ac ni ellir gwella'r un ohonynt ar hyn o bryd. Mae rhai triniaethau ar gael a all helpu rhai pobl gyda symptomau dementia, gan gynnwys y rhai sy'n cael eu hachosi gan glefyd Alzheimer, ond rhai dros dro ydynt ac nid ydynt yn gweithio i bawb.
Yn anffodus nid oes unrhyw driniaeth ar gael yn awr a all effeithio ar neu atal proses sylfaenol y clefyd yn yr ymennydd.
Gall triniaeth nad yw'n ffarmacolegol helpu rhai pobl gyda dementia hefyd, gan gynnwys helpu i reoli rhai symptomau a chynnal ansawdd bywyd am gyfnod hwy.